বিগ বস-এর নতুন সিজন নিয়ে খুঁটিনাটি জানালেন সলমন

ওয়েব ডেস্ক: অপেক্ষার অবসান! আজ থেকে শুরু হচ্ছে ‘বিগ বস’-র নতুন সিজন (Big Boss New Season)। দর্শকদের অন্যতম পছন্দের রিয়্যালিটি শো ‘বিগ বস’ (Big Boss)। প্রতিবছরই নতুন সিজনের জন্য মুখিয়ে থাকেন দর্শকরা। তাঁদের আগ্রহের বাড়তি কারণ সলমন খানের (Salman Khan) দুর্দান্ত সঞ্চালনা। প্রতিযোগীদের ঝগড়া থেকে প্রেমালাপ, শো-এর পরোতে পরোতে থাকে উত্তেজনা। নাটকে মোড়া এই শো কোথায় কখন দেখতে পাবেন দর্শকরা?

এই বছর ১৯তম সিজনে পা রেখেছে বিগ বস। শো-তে ভাইজানের এন্ট্রি থেকে অ্যাঙ্কারিং টিভির পর্দা থেকে চোখ ফেরাতে পারেন না ভাইজান ভক্তরা। আজ রবিবার থেকে রাত ৯ টায় জিও হটস্টার (Jio Hotstar) ও রাত ১০:৩০ টায় কালারস টিভিতে (Colours Tv) চোখ রাখলে বিগ বসের নতুন সিজন দেখতে পাবেন দর্শকরা।

আরও পড়ুন: জন আব্রাহামের মুখে ‘কাশ্মীর ফাইলস’ এর নিন্দে শুনে রেগে লাল বিবেক! কি বললেন!

সলমন খান জানিয়েছেন, “আমি অনেকদিন ধরে বিগ বসের অংশ। আমরা সবাই জানি, বিগ বস প্রতি বছর এই খেলাটি নতুন করে শুরু করে। ‘অর ইসস বার, এটা ঘরওয়ালো কি সরকার।’ আর যখন অনেক মানুষই এই খেলায় অংশগ্রহণ করতে শুরু করেন, তখন সবকিছুই এলোমেলো হয়ে যায়। তখনই ফাটল দেখা দেয় এবং ঘরটি যুদ্ধক্ষেত্রে পরিণত হয়। এত বছর পর, আমি সত্যি বলছি যে দর্শকদের মতোই আমিও এটি কীভাবে ঘটে তা দেখার জন্য উত্তেজিত।” অন্যদিকে, ‘বিগ বস’ সিজন ১৯ এর প্রতিযোগীদের তালিকাও সামনে এসেছে। নাম রয়েছে গৌরব খান্না, অমল মালিক, প্রাণিত মোর, নিলাম গিরি, পায়াল গামিং, অভিষেক বাজাজ, মৃদুল তিওয়ারি ও আরও অনেকের।

দেখুন অন্য খবর